Sumasampalataya Ako

Ang "Sumasampalataya Ako" o ang Kredong Apostóliko (Latín: Symbolum Apostolorum o Symbolum Apostolicum) ay sinaunang pagpapahayag ng paniniwalang Kristiyano, isang kredo. Bahagi rin ito sa pagdarasal ng rosaryo.

Teksto sa Tagalog 
Ito ang nilalaman ng dasal na ito:
(Ang mga bilang na nakalagay ay ayon sa tradisyonal na bilang ng Katesismo ng Simbahang Katoliko.)

 Sumasampalataya ako sa Diyos Amang Makapangyarihan sa lahat, na may gawâ ng langit at lupa.
 Sumasampalataya naman ako kay Hesukristo, iisang Anak ng Diyos, Panginoón nating lahat.
 Nagkatawang-tao Siya lalang ng Espíritu Santo, ipinanganak ni Santa Mariang Birhen.
 Pinagpakasakit ni Póncio Pilato, ipinakò sa krus, namatay, inilibing.
 Nanaog sa kinaroroonan ng mga yumao. Nang may ikatlong araw, nabuhay na mag-ulî.
 Umakyat sa langit, náluluklók sa kanan ng Diyos Amang Makapangyayari sa lahat.
 Doon magmumulang paririto't maghuhukom sa mga nangabubuhay at nangamatay na tao
 Sumasampalataya naman ako sa Diyos Espíritu Santo,
 sa Banal na Simbahang Katólika;
 sa kasamahan ng mga Banal;
 Sa kapatawaran ng mga kasalanan,
 Sa pagkabuhay na mag-ulî ng mga nangamatay na tao,
 At sa buhay na walang-hanggán. Amen.

Mga sanggunian

Silipin Din 
 Kredo ng Niceno

Mga panalanging Kristiyano